
ΔΕΛΤΙΟ ΤΥΠΟΥ 

Πρόσκληση εκδήλωσης ενδιαφέροντος για την εκμίσθωση τμημάτων αιγιαλών, χαρακτηρισμένων ως Τουριστικά Δημόσια Κτήματα (ΤΔΚ), σε Νομούς σε όλη την Ελλάδα

Καταληκτική ημερομηνία για όμορους: Τρίτη 6 Ιουνίου 2023

Πέμπτη 25 Μαΐου 2023

Η Εταιρεία Ακινήτων Δημοσίου (ΕΤΑΔ) Α.Ε. απευθύνει πρόσκληση εκδήλωσης ενδιαφέροντος για την εκμίσθωση τμημάτων αιγιαλών χαρακτηρισμένων ως Τουριστικά Δημόσια Κτήματα. 

Η πρόσκληση απευθύνεται σε ιδιοκτήτες ή μισθωτές όμορων επιχειρήσεων, όπως η ομορότητα ορίζεται από την ισχύουσα νομοθεσία (άρθρο 13 ν. 2971/2001, ως ισχύει), ενώ οι προς εκμίσθωση τουριστικοί αιγιαλοί (ΤΔΚ) παρουσιάζονται στη γεωπύλη της ΕΤΑΔ εδώ: https://hppc.gr/axiopoiisi-akiniton/geoportal/

Ως προς τη διάρκεια μίσθωσης ορίζεται από τη δημοσίευση του Ν. 5036/2023 (ΦΕΚ Α’ 77/28.03.2023) έως στις 31.12.2025. Το μίσθωμα θα είναι ετήσιο και υπολογίζεται βάσει των τ.μ. και της χρήσης του τμήματος που εκμισθώνεται. 

Οι τιμές ανά τ.μ. θα ανακοινωθούν εντός εύλογου χρονικού διαστήματος. 

[bookmark: _GoBack]Η κατάθεση των αιτήσεων εκδήλωσης ενδιαφέροντος για όμορους θα γίνεται ηλεκτρονικά έως την Τρίτη 06 Ιουνίου 2023 στην ηλεκτρονική διεύθυνση info@hppc.gr 

Για περισσότερες πληροφορίες οι ενδιαφερόμενοι μπορούν να επισκέπτονται την ιστοσελίδα της ΕΤΑΔ στην κατηγορία «Προκηρύξεις-Προσκλήσεις Ακίνητα» https://hppc.gr/category/prokiryxeis-proskliseis/ ή να ανατρέξουν απευθείας στην πρόσκληση εδώ. 

